Γεγονότα Φεβρουαρίου 2018

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Φεβρουάριο του 2018, συνοδευόμενα από τις πηγές μέσω των οποίων μεταδόθηκαν. 

## 1 Φεβρουαρίου

;Καταστροφές και δυστυχήματα
*Από φωτιά σε γιαπωνέζικη κατοικημένη περιοχή για άτομα με οικονομικές δυσκολίες πεθαίνουν 11 άτομα. (BBC)

;Νόμος και έγκλημα
*Πυροβολισμοί σε αμερικανικά σχολεία
**Δύο 15χρονοι μαθητές πυροβολούνται και άλλοι 3 τραυματίζονται από πυροβολισμούς στο σχολείο Μέσης Εκπαίδευσης του Σαλ Κάστρο στο Λος Άντζελες της Καλιφόρνια. Συλλαμβάνεται μία 12χρονη μαθήτρια. (CNN)
;Επιστήμη και τεχνολογία
*Επιβεβαιώνεται από τη NASA ότι ο ερασιτέχνης αστρονόμος Σκοτ Τίλεϊ από τον Καναδά επανανακάλυψε τον δορυφόρο της NASA IMAGE (Imager for Magnetopause-to-Aurora Global Exploration) ενώ έψαχνε για τον δορυφόρο Ζούμα. (''The Independent'') (Phys.org)

## 2 Φεβρουαρίου

;Νόμος και έγκλημα
*Ο Ντάρεν Όσμπορν καταδικάζεται σε ισόβια κάθειρξη ως ο μοναδικός δράστης της επίθεσης σε βάρος Μουσουλμάνων που έλαβε χώρα στις 19 Ιουνίου 2017 στο Λονδίνο. (Al Jazeera)

;Πολιτική
*Οι ΗΠΑ δημοσιοποιούν την νέα τους πολιτική για τα πυρηνικά όπλα στην πρώτη αναθεώρηση από το 2010. Ζητείται η εισαγωγή δύο νέων τύπων πυρηνικών στις ΗΠΑ των SLBM και των πυραύλων SLCM. (''Denver Post'') (NPR)

## 3 Φεβρουαρίου
;Πόλεμος και επιθέσεις
*Ο τουρκικός στρατός υφίσταται τις μεγαλύτερες απώλειες στο πλαίσιο της επιχείρησης Κλάδος Ελαίας στο Αφρίν, καθώς σκοτώνονται επτά στρατιώτες σε συγκρούσεις με Κούρδους.(BBC)

;Αθλητισμός
*Η Σάνε Καντ κερδίζει την Κέιτι Κόμπτον στον αγώνα ελίτ του παγκοσμίου πρωταθλήματος ποδηλασίας [UCI Cyclo-cross στο Φάλκενμπουρχ της Ολλανδίας, κερδίζοντας τον δεύτερό της τίτλο. (''CX Magazine'')

## 4 Φεβρουαρίου

;Καταστροφές και δυστυχήματα
**Σε σύγκρουση επιβατηγού τρένου Amtrak με φορτηγό τρένο στο Κέις της Νότιας Καρολίνας και εκτροχιασμό του, δύο άτομα σκοτώνονται. (Huffington Post) (BBC) (CNN)
*Αγνοούνται τα 22 μέλη του πληρώματος ενός πλοίου (όλοι Ινδοί) στα ανοικτά των ακτών του Μπενίν, σε μία περιοχή όπου δρουν πειρατές. (BBC)

;Πολιτική και εκλογές
*Γενικές εκλογές στην Κόστα Ρίκα (2018)
**Οι Κοσταρικανοί εκλέγουν νέο πρόεδρο. (Reuters)
**Στον δεύτερο γύρο των εκλογών θα αναμετρηθούν οι προηγηθέντες στον πρώτο γύρο, Φαμπρίσιο Αλβαράδο Μουνιός (Κόμμα Εθνικής Αποκατάστασης) και Κάρλος Αλβαράδο Κεσάδα (Κόμμα Πολιτικής Δράσης). (''The Tico Times'')
*Κυπριακές προεδρικές εκλογές (2018)
**Διεξάγεται ο δεύτερος γύρος των προεδρικών εκλογών στην Κύπρο μεταξύ του σημερινού προέδρου Νίκου Αναστασιάδη και του Σταύρου Μαλά.(Reuters)
**Νικητής ανακηρύσσεται ο Αναστασιάδης.(Al Jazeera)
*Δημοψήφισμα στον Ισημερινό (2018)
**Οι πολίτες στον Ισημερινό τάσσονται υπέρ της αναθεώρησης του συντάγματος.(Reuters)
*Πρόβλημα με την ονομασία των Σκοπίων:
**Δεκάδες χιλιάδες διαδηλώνουν στην Αθήνα εναντίον της προθυμίας της ελληνικής κυβέρνησης να κάνει παραχωρήσεις στην μακρόχρονη διένεξη με την Πρώην Γιουγκοσλαβική Δημοκρατία της Μακεδονίας για το όνομα της Μακεδονίας. (Radio Free Europe)

;Επιστήμη και τεχνολογία
*Ένας αστεροειδής 600 μέτρων με την ονομασία (276033) 2002 AJ 129 περνά από τη Γη σε απόσταση 0,028 [αστρονομικών μονάδων (4,2 εκατ. χιλιόμετρα, 2,6 εκατ. μίλια). (Space)

;Αθλητισμός
*Η ομάδα των Φιλαδέλφεια Ιγκλς κατακτούν το πρώτο τους Σούπερ Μπόουλ, επικρατώντας με 41-33 των Νιού Ίνγκλαντ Πάτριοτς 41–33. Είναι η πρώτη τους νίκη από το 1960.(AP)

## 5 Φεβρουαρίου
;Πόλεμος και επιθέσεις
*Εμφύλιος πόλεμος στη Συρία
**Σε συριακές κυβερνητικές επιθέσεις από αέρος στην ανταρτοκρατούμενη ανατολική Γκάουτα, έναν θύλακα κοντά στη Δαμασκό, σκοτώνονται 23 άμαχοι, ανάμεσα στους οποίους και τέσσερα παιδιά. (Al Jazeera) (Times of Israel)

;Διεθνείς σχέσεις
*Η Ολλανδία ανακαλεί για διαβουλεύσεις τον πρεσβευτή της στην Άγκυρα και δηλώνει ότι δεν θα δεχθεί έναν νέο Τούρκο πρεσβευτή στη Χάγη. (BBC)

;Νόμος και έγκλημα
*Πολιτική των Μαλδίβων
**Ο Πρόεδρος των Μαλδίβων, Αμπντάλα Γιαμίν,κηρύσσει τη χώρα του σε κατάσταση έκτακτης ανάγκης για 15 ημέρες. Δυνάμεις ασφαλείας περικυκλώνουν το Ανώτατο Δικαστήριο σε μια προσπάθεια να σταματησουν την απελευθέρωση των φυλακισμένων πολιτικών της αντιπολίτευσης, η οποία έγινε με δικαστική διαταγή. Η αστυνομία συλλαμβάνει τον πρώην πρόεδρο Μαουμούν Αμπντούλ Γκαγιούμ. (BBC) (Reuters)

;Επιστήμη και τεχνολογία
*Ανακαλύψεις εξωπλανητών
**Οι επιστήμονες ανακαλύπτουν έναν νέο εξωπλανήτη σε γαλαξίες πέρα από τον γαλαξία μας Milky Way για πρώτη φορά. (NBC News) (''National Geographic'')

## 6 Φεβρουαρίου
;Καταστροφές
*Πολλοί σεισμοί, ανάμεσα στους οποίους και ένας μεγέθους 6,4 Ρίχτερ, πλήττουν την Χουαλιέν Σίτι της Ταϊβάν. Τουλάχιστον 9 άτομα σκοτώνονται και περισσότερα από 250 τραυματίζονται, με υλικές ζημιές να σημειώνονται στο μεγαλύτερο μέρος της πόλης. (''The Independent'')

;Επιστήμη και τεχνολογία
* Το SpaceX εκτοξεύει επιτυχώς τον πύραυλο Falcon Heavy. (''Los Angeles Times'')

## 7 Φεβρουαρίου
;Διεθνείς σχέσεις
*Ο πρωθυπουργός της ΠΓΔΜ Ζόραν Ζάεφ δηλώνει ότι η χώρα του είναι έτοιμη να προσθέσει έναν γεωγραφικό προσδιορισμό στο όνομά της προκειμένου να τερματιστεί η διαμάχη για το όνομα της χώρας.Επίσης, ανακοινώνει ότι η κυβέρνησή του μετονόμασε το Διεθνές Αεροδρόμιο Σκοπίων και τον αυτοκινητόδρομο Μ-1. (Reuters)

;Πολιτική και εκλογές
*Το Ευρωπαϊκό Κοινοβούλιο αποφασίζει με ψήφους 447–196 να καθαιρέσει τον Ρίσαρντ Τσαρνέτσκιi (PiS) από το αξίωμα του ενός από τους 14 αντιπροέδρους, επειδή αποκάλεσε την Πολωνέζα ευρωβουλευτή Ρόζα Θουν (Πολιτική Πλατφόρμα) "szmalcownik" (που σημαίνει συνεργάτιδα με τους Ναζί). Είναι η πρώτη φορά που το κοινοβούλιο ενεργοποιεί το Άρθρο 21 της συνθήκης της Ευρωπαϊκής Ένωση για την αποπομπή ενός αξιωματούχου. Ο καθαιρεθείς παραμένει ευρωβουλευτής. (''Deutsche Welle'')
*Η 77χρονη Νάνσι Πελόζι του Δημοκρατικού Κόμματος καταρρίπτει το ρεκόρ για την μεγαλύτερη σε διάρκεια ομιλία στη Βουλή των Αντιπροσώπων των ΗΠΑ, με 8 ώρες λόγου χωρίς παύση, ζητώντας την ψήφιση νόμου για την προστασία των μεταναστών-κυνηγών του "αμερικανικού ονείρου" που απειλούνται με απέλαση. (Sky News)

## 8 Φεβρουαρίου
;Διεθνείς σχέσεις
*Η Γκάμπια γίνεται επίσημα ξανά μέλος της Κοινοπολιτείας, πέντε χρόνια μετά την αποχώρησή της με εντολή του προέδρου Γιαγιά Τζαμέ, ο οποίος την είχε αποκαλέσει "νεοαποικιακό ίδρυμα". (Euronews) 

;Νόμος και έγκλημα
*Δικαιώματα ΛΟΑΤ στις Βερμούδες
**Οι Βερμούδες αποσύρουν την αναγνώριση των γάμων μεταξύ ομοφύλων και γίνονται η πρώτη χώρα στον κόσμο που νομιμοποίησε και στη συνέχεια απέσυρε την αναγνώριση των ενώσεων μεταξύ ομοφυλοφίλων. Ωστόσο, περί τους 12 γάμοι θα παραμείνουν σε αναγνώριση, καθώς έλαβαν χώρα στις Βερμούδες στο διάστημα μεταξύ της απόφασης του Ανωτάτου Δικαστηρίου τον Μάιο του 2017 και της ανάκλησης της απόφασης. (''The Guardian'')

## 9 Φεβρουαρίου
;Πολιτική και εκλογές
*Για 2η φορά αυτήν τη χρονιά, η κυβέρνηση των ΗΠΑ "μένει" από χρήματα, με αποτέλεσμα να κλείσουν ξανά οι δημόσιες υπηρεσίες.(''The New York Times'')

;Επιστήμη και τεχνολογία
**Όπως προβλεπόταν, ο αστεροειδής 2018 CB, ο οποίος υπολογίζεται μεταξύ 15 και 40 μέτρων (50–130 πόδια) σε διάμετρο, περνά από τη Γη σε απόσταση 64.500 χιλιομέτρων (40.100 μιλίων). (''The Guardian'')

;Αθλητισμός
* Ξεκινούν οι 23οι Χειμερινοί Ολυμπιακοί Αγώνες στη Πιόνγκτσανγκ της Νότιας Κορέας. Είναι η πρώτη φορά που οι εν λόγω αγώνες διεξάγονται στη Νότια Κορέα. (''The Guardian'') (ABC News)

## 10 Φεβρουαρίου

;Καταστροφές και δυστυχήματα
**Από ανατροπή ενός διπλού λεωφορείου στο Τάι Πο του Χονγκ Κονγκ, σκοτώνονται τουλάχιστον 19 άνθρωποι. (''The Guardian'')
*Σε δυστύχημα με λεωφορείο που μεταφέρει τουρίστες στη Δυτική Ιάβα της Ινδονησίας, σκοτώνονται το λιγότερο 27 άτομα. (AP μέσω ABC News)
*Από τη συντριβή ελικοπτέρου των Papillon Tours στο Γκραντ Κάνιον των νοτιοδυτικών ΗΠΑ σκοτώνονται τρία άτομα και άλλα 4 τραυματίζονται. Οι έξι επιβάτες ήταν στο σύνολό τους Βρετανοί υπήκοοι. (AP/CBS News) (ABC News)

;Διεθνείς σχέσεις
*Στην πρώτη επίσκεψη Ινδού πρωθυπουργού στην Παλαιστίνη, ο Ναρέντρα Μόντι αναφέρει ότι υποστηρίζει ένα ανεξάρτητο παλαιστινιακό κράτος.(''Al&nbsp;Jazeera'')

;Πολιτική και εκλογές
*Πολιτική της Ιρλανδίας
**Η Μέρι Λου ΜακΝτόναλντ επιβεβαιώνεται ως αρχηγός του Σιν Φέιν, διαδεχόμενη τον Τζέρι Άνταμς, ο οποίος ηγήθηκε του κόμματος από το 1983. (Reuters)

## 11 Φεβρουαρίου
;Δυστυχήματα
*Πτήση 703 των Αερογραμμών Σαρατόφ
**Από τη συντριβή αεροσκάφους τύπου Antonov An-148 των Saratov Airlines με 71 επιβαίνοντες (65 επιβάτες και εξαμελές πλήρωμα) λίγο μετά την απογείωσή του από το Αεροδρόμιο Ντομοντέντοβο της Μόσχας, δεν υπάρχουν επιζώντες. (BBC) (Reuters μέσω ''The Daily Star'') 

;Πολιτική και εκλογές
*Γενικές εκλογές στο Μονακό (2018)
**Ένα νεοσύστατο πολιτικό κόμμα, το Primo! Priority Monaco (*Priorité Monaco*), κερδίζει τις 21 από τις συνολικά 24 έδρες στο Εθνικό Συμβούλιο σύμφωνα με τα αποτελέσματα των γενικών εκλογών. (''Hello Monaco'') (''Le Figaro'')
*Στις τοπικές εκλογές στη Σρι Λάνκα το αντιπολιτευόμενο SLPP κερδίζει 44,65% των ψήφων, με τα κόμματα του κυβερνώντος συνασπισμού UNP και UPFA σημειώνουν ποσοστά 32,63% και 8,94% αντίστοιχα. Η Ρόζι Σεναναγιάκε (UNP) γίνεται η πρώτη γυναίκα δήμαρχος στην πρωτεύουσα Κολόμπο. (Al Jazeera)

## 12 Φεβρουαρίου
;Πόλεμος και επιθέσεις
*Οι Ταλιμπάν του Πακιστάν επιβεβαιώνουν ότι ο αρχηγός τους, Χαλίντ Μεχσούντ, σκοτώθηκε σε επίθεση με drone στο Βόρειο Γουαζιριστάν, κοντά στα σύνορα με το Αφγανιστάν. (BBC)

;Καταστροφές
*Ο κυκλώνας Ζίτα πλήττει την Τόνγκα, προξενώντας εκτεταμένες καταστροφές στη χώρα, στις οποίες συμπεριλαμβάνεται το κτήριο του κοινοβουλίου. Πρόκειται για την χειρότερη καταιγίδα που πλήττει τη νησιωτική χώρα στην ιστορία της. (''1 News'')

## 13 Φεβρουαρίου
;Νόμος και έγκλημα
*Στη Γουατεμάλα, συλλαμβάνονται ο πρώην πρόεδρος Αλβάρο Κολόμ και ολόκληρη η κυβέρνησή του, καθώς φέρονται να εμπλέκονται σε υπόθεση διαφθοράς. (''Deutsche Welle'')

;Πολιτική και εκλογές
*Πολιτική της Νότιας Αφρικής
**Το κυβερνών Αφρικανικό Εθνικό Κογκρέσο (ANC) της Νότιας Αφρικής επίσημα ζητά από τον πρόεδρο της χώρας Τζέικομπ Ζούμα να παραιτηθεί, έπειτα από την άρνησή του να το πράξει. (BBC)
*Πολιτική της Γερμανίας
**Ο Μάρτιν Σουλτς παραιτείται από την ηγεσία του Σοσιαλδημοκρατικού Κόμματος Γερμανίας (SPD) και υπηρεσιακός αντικαταστάτης του θα είναι ο δήμαρχος του Αμβούργου, Όλαφ Σολτς μέχρι να εκλεγεί ένας νέος ηγέτης. (BBC)

## 14 Φεβρουαρίου
;Νόμος και έγκλημα
*Επιθέσεις σε αμερικανικά σχολεία
**Ο 19χρονος πρώην μαθητής Νίκολας Κρουζ σκοτώνει με πυροβολισμούς 17 άτομα (από τα οποία τα 14 ήταν έφηβοι) και τραυματίζει άλλα 15 στο σχολείο δευτεροβάθμιας εκπαίδευσης Μάρτζορι Στόουνμαν Ντάγκλας στο Πάρκλαντ της Φλόριντα των ΗΠΑ. Πρόκειται για την επίθεση με τους περισσότερους νεκρούς σε σχολείο στην αμερικανική ιστορία. (CNN)

;Πολιτική και εκλογές
*Κρίση στην Ουκρανία
**Ο αρχηγός του αντιπολιτευόμενου κόμματος Κίνημα των Νέων Δυνάμεων, Μιχαήλ Σαακασβίλι, ο οποίος απελάθηκε από την Ουκρανία στην Πολωνία, εγκαθίσταται στην Ολλανδία. (NOS) (Xinhua) 
*Πολιτική της Νότιας Αφρικής
**Ο Τζέικομπ Ζούμα παραιτείται από πρόεδρος της Νότιας Αφρικής έπειτα από το τελεσίγραφο που του δόθηκε να παραιτηθεί ή να αντιμετωπίσει μία πρόταση μομφής από το κοινοβούλιο. Ο Σιρίλ Ραμαπόζα αναλαμβάνει υπηρεσιακός πρόεδρος. (News24) 

## 15 Φεβρουαρίου
;Πόλεμος και επιθέσεις
*Πόλεμος στο Αφγανιστάν (2001-σήμερα):
**Τα Ηνωμένα Έθνηαναφέρουν σε έκθεσή τους ότι το 2017 περισσότεροι από 10.000 Αφγανοί πολίτες σκοτώθηκαν ή τραυματίστηκαν στη διάρκεια του πολέμου. (Deutsche Welle)
*Εμφύλιος πόλεμος στη Συρία
**Από έκρηξη σε αποθήκη πυρομαχικών στην Ταμπιγιέτ Τζαζίρα της Ντέιρ ες Ζορ σκοτώνονται τουλάχιστον 23 άτομα, μεταξύ των οποίων και Ρώσοι. (''The Guardian'')

;Πολιτική και εκλογές
*Πολιτική της Αιθιοπίας
**Ο Χαϊλεμαριάμ Ντεσαλέ παραιτείται από πρωθυπουργός της Αιθιοπίας έπειτα από εξάχρονη θητεία εν μέσω των ταραχών που κλιμακώνονται στις περιφέρειες Ορόμια και Αμχάρα. (BBC)
*Πολιτική της Νότιας Αφρικής
**Ο Σιρίλ Ραμαπόζα εκλέγεται Πρόεδρος της Νότιας Αφρικής από την Εθνοσυνέλευση της χώρας. (PBS)

;Επιστήμη και τεχνολογία
*Το διαστημικό τηλεσκόπιο Κέπλερ της NASA ανακάλυψε 95 νέους εξωπλανήτες. (USA Today)

## 16 Φεβρουαρίου
;Πόλεμος και επιθέσεις
*Τρεις βομβιστές αυτοκτονίας σκοτώνουν τουλάχιστον 20 άτομα σε ψαραγορά στην Κοντούγκα στην Μπόρνο της Νιγηρίας. (''The Guardian'')

;Καταστροφές και δυστυχήματα
*Από σεισμό μεγέθους 7,2 Ρίχτερ κοντά στην πόλη Πινοτέπα Νασιονάλ στο Μεξικό προξενούνται υλικές ζημιές στις πολιτείες Γκουερέρο, Οαχάκα και στην Πόλη του Μεξικού. Ακολουθεί μετασεισμός μεγέθους 5,8 βαθμών της κλίμακας Ρίχτερ. (USGS) (CNN)

;Νόμος και έγκλημα
*Συλλαμβάνεται ένας έφηβος στο Έβερετ της Ουάσινγκτον, ο οποίος φέρεται να σχεδίαζε επίθεση σε σχολείο στην πόλη αυτή. Η αστυνομία ανακάλυψε ένα ημιαυτόματο όπλο στη θήκη της κιθάρας του και λοιπό οπλισμό. (CBS News)
*Απόπειρα πραξικοπήματος στην Τουρκία το 2016
**Τουρκικό δικαστήριο καταδικάζει σε ισόβια κάθειρξη έξι δημοσιογράφους για την προπέρσινη απόπειρα πραξικοπήματος στη χώρα. (Reuters) (PEN.org)

;Πολιτική και εκλογές
*Πολιτική της Αιθιοπίας
**Η Αιθιοπία κηρύσσεται σε κατάσταση έκτακτης ανάγκης, μία ημέρα μετά την αδόκητη παραίτηση του πρωθυπουργού Χαϊλεμαριάμ Ντεσαλέ. (BBC)

## 17 Φεβρουαρίου
;Καταστροφές και δυστυχήματα
*Από τη συντριβή ελικοπτέρου που διεξάγει έρευνες στα ερείπια του σεισμού στην Οαχάκα του Μεξικού πάνω από το Χαμιλτεπέκ σκοτώνονται 13 άτομα στο έδαφος. Οι θάνατοι αυτοί είναι οι μοναδικοί επιβεβαιωμένοι και σχετικοί με τον σεισμό μέχρι στιγμής. (CNN)

;Νόμος και έγκλημα
*Ο Ιμράν Αλί καταδικάζεται από το αντιτρομοκρατικό δικαστήριο του Πακιστάν στη Λαχόρη σε θάνατο, για τον βιασμό και τον φόνο της επτάχρονης Ζεϊνάμπ Ανσαρί. Η οικογένεια του θύματος απαιτεί η εκτέλεση με απαγχονισμό να γίνει δημοσία. (''The Express Tribune'')

;Πολιτική και εκλογές
*Μέλη του Κόμματος Ανεξαρτησίας του Ηνωμένου Βασιλείου (UKIP) αποφασίζουν να απομακρύνουν τον Χένρι Μπόλτον από την ηγεσία του κόμματος αναφορικά με την αμφιλεγόμενη ιδιωτική ζωή του και την ηγεσία του. Προσωρινός αντικαταστάτης του αναλαμβάνει ο Τζέραρντ Μπάτεν. (BBC)

## 18 Φεβρουαρίου
;Ένοπλες επιθέσεις και συγκρούσεις
*Ένοπλος ανοίγει πυρ σκοτώνοντας 4 άτομα και τραυματίζει αρκετά άλλα σε ναό στο Κιζλιάρ του Νταγκεστάν. Εν συνεχεία ο δράστης σκοτώνεται σε συμπλοκή με την αστυνομία. (BBC)

;Καταστροφές και δυστυχήματα
*Από τη συντριβή ιρανικού εμπορικού αεροσκάφους τύπου ATR 72 των αερογραμμών Ασεμάν του Ιράν κοντά στην πόλη Σεμιρόμ σκοτώνονται όλοι οι επιβαίνοντες σε αυτό, συνολικά 66 άτομα. (AP μέσω Fox News)

;Αθλητισμός
*Ο Όστιν Ντίλον κερδίζει το 60ό ράλι Daytona 500. (ESPN)

## 19 Φεβρουαρίου
;Πόλεμος και επιθέσεις
*Εμφύλιος πόλεμος στη Συρία
**Η συριακή πολεμική αεροπορία βάλλει εναντίον θέσεων στην ανταρτοκρατούμενη ανατολική Γκάουτα, κοντά στη Δαμασκό, σκοτώνοντας τουλάχιστον 44 άτομα, σύμφωνα με το Συριακό Παρατηρητήριο για τα Ανθρώπινα Δικαιώματα. (France 24)

;Καταστροφές και δυστυχήματα
*Από την κατάρρευση χωματερής απορριμμάτων στη Μοζαμβίκη σκοτώνονται τουλάχιστον 17 άτομα. (BBC)

## 20 Φεβρουαρίου
;Πόλεμος και επιθέσεις
*Τουρκική στρατιωτική επιχείρηση στην Αφρίν
**Φιλοκυβερνητικές συριακές δυνάμεις βοηθούν τους Κούρδους στον πόλεμο εναντίον της Τουρκίας και των συμμάχων της στην περιφέρεια Αφρίν. (''The Independent'')

;Καταστροφές και δυστυχήματα
*Δυνάμεις του Ιράν εντοπίζουν τα συντρίμμια του αεροσκάφους που αγνοείτο κάτω από το λόφο του όρους Ντένα. Εκφράζονται φόβοι ότι σκοτώθηκαν 65 άτομα. (PressTV) 

;Οικονομία
*Τίθεται σε ισχύ στη Βενεζουέλα το πετρό, το πρώτο κρυπτονόμισμα σε κυρίαρχη χώρα στον κόσμο, όπως η χώρα διατείνεται. (BBC)

## 21 Φεβρουαρίου
;Καταστροφές και δυστυχήματα
*Από βουτιά ενός πούλμαν στην Αρεκίπα του Περού σκοτώνονται 44 άτομα. (BBC)

;Διεθνείς σχέσεις
*Η Νότια Κορέα υπογράφει συμφωνίες για ελεύθερο εμπόριο με τις χώρες της Κεντρικής Αμερικής Κόστα Ρίκα, Ελ Σαλβαδόρ, Ονδούρα, Νικαράγουα και Παναμά με σκοπό την εξάλειψη των δασμών σε περί το 95% των αγαθών και υπηρεσιών που εμπορεύονται. (Reuters)

## 22 Φεβρουαρίου
;Νόμος και έγκλημα
*Πολιτική της Ρουμανίας
**Στη Ρουμανία ο υπουργός Δικαιοσύνης Τουντορέλ Τοάντερ ανακοινώνει ότι θα κινήσει τις διαδικασίες για την καθαίρεση της ανώτερης εισαγγελέα του Εθνικού Διευθυντηρίου κατά της Διαφθοράς, Λάουρα Κοντρούτα Κοβέσι. Η ανακοίνωση πυροδοτεί αντιδράσεις. (Act Media)
*Συλλαμβάνεται ξανά ο αρχηγός της αντιπολίτευσης και πολιτικός ακτιβιστής Αλεξέι Ναβάλνι. (Radio Free Europe/Radio Liberty)

;Επιστήμη και τεχνολογία
*Σε αντάλλαγμα για τη μερική διαγραφή του χρέους τους, οι Σεϋχέλλες ανακηρύσσουν δύο νέες θαλάσσιες προστατευμένες περιοχές στον Ινδικό, που καλύπτουν έκταση γύρω στα 210.000 τετραγωνικά χιλιόμετρα, στο πλαίσιο οικονομικής συμφωνίας. (BBC), (Phys.org)

## 23 Φεβρουαρίου
;Πόλεμος και επιθέσεις
*Εμφύλιος πόλεμος στη Συρία
**Συριακά κυβερνητικά πολεμικά αεροσκάφη πραγματοποιούν αεροπορικούς βομβαρδισμούς για 6η ημέρα στην ανταρτοκρατούμενη Γκάουτα στα ανατολικά της Δαμασκού, σκοτώνοντας 32 άτομα και καθώς ο απολογισμός μιας εβδομάδας βομβαρδισμών υπερβαίνει τους 400 νεκρούς. (US News)

;Πολιτική και εκλογές
*Πολιτική της Αυστραλίας
**Ο Μπάρναμπι Τζόις ανακοινώνει την παραίτησή του από αναπληρωτής πρωθυπουργός και αρχηγός του Εθνικού Κόμματος της Αυστραλίας, έπειτα από την ανάμιξή του σε ροζ σκάνδαλο. (''The Guardian'')

## 24 Φεβρουαρίου
;Πόλεμος και επιθέσεις
*Από την έκρηξη δύο παγιδευμένων με εκρηκτικά οχημάτων κοντά στο προεδρικό μέγαρο της Σομαλίας στην πρωτεύουσα Μογκαντίσου, σκοτώνονται τουλάχιστον 38 άτομα. Η οργάνωση Αλ Σαμπάμπ αναλαμβάνει την ευθύνη για τις επιθέσεις. (BBC)
*Εμφύλιος πόλεμος στη Συρία
**Το Συμβούλιο Ασφαλείας των Ηνωμένων Εθνών εγκρίνει ομόφωνα το ψήφισμα 2401, απαιτώντας την κήρυξη εκεχειρίας 30 ημερών στη Συρία. (BBC), (''The Washington Post'')

## 25 Φεβρουαρίου
;Καταστροφές και δυστυχήματα
*Από σεισμό μεγέθους 7,5 Ρίχτερ που σημειώνεται στην επαρχία των Νότιων Υψιπέδων στην Παπούα Νέα Γουινέα, σκοτώνονται τουλάχιστον 31 άτομα και περισσότερα από άλλα 300 τραυματίζονται.
(The United States Geological Survey), (''TIME'')
*Τουλάχιστον 5 άτομα σκοτώνονται σε έκρηξη που καταστρέφει ένα κατάστημα και μία οικία στην Χίνκλεϊ Ροντ του Λέιστερ της Αγγλίας. Τα αίτια της έκρηξης και της επακόλουθης φωτιάς είναι άγνωστα. (BBC)

;Νόμος και έγκλημα
*Από μαζικούς πυροβολισμούς σε μπαρ της πόλης Κομέριο του Πουέρτο Ρίκο, κοντά στην πρωτεύουσα Σαν Χουάν, σκοτώνονται τουλάχιστον 5 άτομα και άλλο ένα τραυματίζεται.(CBS News)

;Πολιτική και εκλογές
*Πολιτική της Κίνας
**Η Κεντρική Επιτροπή του Κομμουνιστικού Κόμματος της Κίνας προτείνει την αναθεώρηση του συντάγματος της χώρας ώστε να καταργηθούν τα όρια στη θητεία για τον Πρόεδρο και τον Αντιπρόεδρο της χώρας. (''The Guardian'')

;Αθλητισμός
*Τελικός EFL Cup
**Η Μάντσεστερ Σίτι νικά την Άρσεναλ 3–0 στο Γουέμπλεϊ και κατακτά το EFL Cup για 5η φορά.
(BBC)
*Χειμερινοί Ολυμπιακοί Αγώνες 2018
**Λαμβάνει χώρα η τελετή λήξης των Χειμερινών Ολυμπιακών Αγώνων, με πρώτη τη Νορβηγία στον πίνακα των μεταλλίων, καθώς κατέκτησε 14 χρυσά και τον αριθμό ρεκόρ των 39 μεταλλίων συνολικά. (Pyeonchang 2018)

## 26 Φεβρουαρίου
;Κουλτούρα
*Αρχίζουν οι αιτήσεις για κατάταξη στο στρατό και για τις γυναίκες στη Σαουδική Αραβία για πρώτη φορά. (BBC)

;Πολιτική και εκλογές
*Νέος αρχηγός του συγκυβερνώντος Εθνικού Κόμματος της Αυστραλίας εκλέγεται ο Σάιμον Μπρίτζες, ο οποίος γίνεται ο πρώτος Μαορί στη θέση αυτή. (''The New Zealand Herald''), (Newshub) 

## 27 Φεβρουαρίου

;Πολιτική και εκλογές
*Στη Σαουδική Αραβία ο βασιλιάς Σαλμάν αντικαθιστά τους ανώτατους διοικητές του στρατού και ανασχηματίζει την κυβέρνησή του.(Al Jazeera) 
*Γενικές εκλογές στη Λαϊκή Δημοκρατία Κονγκό (2018)
**Σε μία δημόσια δήλωση, το υπουργείο Εξωτερικών της Μποτσουάνα καλεί τον πρόεδρο της Λ. Δ. Κονγκό Ζοζέφ Καμπιλά να παραιτηθεί, καθώς τερματίστηκε η θητεία του τον Δεκέμβριο του 2016, και να διεξαγάγει νέες εκλογές. (Voice of America)

## 28 Φεβρουαρίου
;Καταστροφές
*Ανεμοθύελλα στη Δυτική Ευρώπη 2017-18:
**Για πρώτη φορά κηρύσσεται κόκκινος συναγερμός στη Σκοτία εξαιτίας σφοδρών χιονοπτώσεων. Σε ολόκληρη την Ευρώπη οι νεκροί από το κύμα ψύχους έφτασαν τους 41. (BBC)
*Από τη σύγκρουση ανάμεσα σε ένα επιβατηγό και ένα φορτηγό τρένο στην κυβερνητική επαρχία Μπεχέιρα της Αιγύπτου, προκαλεί τον θάνατο 15 ανθρώπων και τον τραυματισμό άλλων 40. (''Egypt Independent'')

;Πολιτική και εκλογές
*Πολιτική της Ελλάδας
**Σε ανασχηματισμό της κυβέρνησης του Αλέξη Τσίπρα, νέος υπουργός Οικονομίας αναλαμβάνει ο αντιπρόεδρος της κυβέρνησης, Γιάννης Δραγασάκης. (in.gr)

02